ભારત અને પાકિસ્તાન વચ્ચેની મેચ આટલી બધી ખાસ કેમ હોય છે તે ફરીવાર એશિયા કપ ટી20ની રોમાંચક રહેલી મેચમાં જોવા મળ્યું. જ્યારે બંને ટીમો વચ્ચે ટક્કર પોતાની ચરમ સીમાએ જોવા મળી હતી. જે લોકોએ આ મેચ જોઇ હશે તેઓએ આ મેચની રોમાંચકતા માણી હશે. જ્યારે ટીમ ઇન્ડિયા બોલિંગ કરી રહી હતી ત્યારે પાકિસ્તાન ટીમની ઝડપથી વિકેટ પડી રહી હતી અને પાકિસ્તાન 83 રન પર ઓલઆઉટ થઇ ગયું હતું. ત્યારે ભારતીય ટીમના ચાહકોને એવું જરૂર લાગ્યુ હશે કે મેચ એક તરફી થઇ જશે. પરંતુ પાકિસ્તાનના બોલર મોહમ્મદ આમિરે પહેલી જ ઓવરમાં રોહિત અને રહાણેની વિકેટ ઝડપી હતી. જ્યારે બીજી ઓવરમાં રૈનાના આઉટ કરતા મેચ પાકિસ્તાન તરફ લાગી રહી હતી. પરંતુ આ મેચ આવનાર સમયમાં કોહલી-આમિર યુગના પ્રારંભ તરીકે યાદ કરવામાં આવશે.